Սերգեյ Օբրազցով

Սերգեյ Վլադիմիրովիչ Օբրազցով (, ), ռուս խորհրդային թատերական գործիչ, դերասան, ռեժիսոր։ ԽՍՀՄ ժողովրդական արտիստ (1954)։ Սոցիալիստական աշխատանքի հերոս (1971)։ 

1918-1926 թվականներին սովորել է Վխուտեմասի գեղանկարչության, ապա գրաֆիկայի ֆակուլտետում։ 1922-1930 թվականներին՝ ՄԳԱԹ-ի երաժշտական ստուդիայի (1926 թվականից՝ Նեմիրովիչ-Դանչենկոյի անվան երաժշտական թատրոն), 1930-1936 թվականներին՝ 2-րդ ՄԳԱԹ-ի դերասան։ Առաջին անգամ տիկնիկներով ելույթ է ունեցել 1920 թվականին։ 1930-ական թվականների կեսին արդեն էստրադայի ճանաչված արտիստ էր։ Հանդես է եկել «տիկնիկներով ռոմանսներ» պարոդիական ժանրով։ 1931 թվականին գլխավորել է Տիկնիկային պետական կենտրոնական թատրոնը, մշակել այդ թատրոնի տեսությունը և մեթոդիկան, ստեղծել խաղացանկը, դաստիարակել դերասանների և ռեժիսորների կադրեր։ Բեմադրություններից են

Երեխաների համար.
 Սպերանսկու «Կաշտանկա» (1935)
 Տարախովսկայայի «Ձկան հրամանով» (1936)
 Գեռնետի «Ալադինի լամպը» (1940)
 Մարշակի «Միստր Թվիստր» (1961),

Մեծերի համար.
 Սպերանսկու «Արքա-եղջերուն» (1943)
 Շտոկի «Արտասովոր համերգ» (1946)
 Շտոկի «Աստվածային կատակերգություն» (1961)։

Աշխատանք 
1956 թվականից աշխատում է նաև կինոյում (սցենարիստ և ռեժիսոր)։ 1976 թվականից՝ Տիկնիկավարների միջազգային միության և այդ կազմակերպության սովետական կենտրոնի (1958 թվականից) պրեզիդենտ։ 1935 թվականից (ընդհատումներով) զբաղվում է մանկավարժությամբ (պրոֆեսոր՝ 1973 թվականից)։ Հյուրախաղերով Երևանում հանդես է եկել 1978 թվականին։

Մրցանակներ, շքանշաններ 
Լենինյան մրցանակ (1984), ԽՍՀՄ պետական մրցանակ (1946) և ՌԽՖՍՀ Ստանիսլավսկու անվան պետական (1967) մրցանակներ։ Պարգևատրվել է Լենինի 2 և 2 այլ շքանշաններով։

Ծանոթագրություններ 

Լենինի շքանշանի ասպետներ
Լենինյան մրցանակի դափնեկիրներ
ԽՍՀՄ ժողովրդական արտիստներ
Ռուս թատերական գործիչներ
Ռուս դերասաններ
Ռուս կինոռեժիսորներ
Սոցիալիստական աշխատանքի հերոսներ
ԽՍՀՄ Պետական մրցանակի դափնեկիրներ
Խորհրդային դերասաններ
Մոսկվա քաղաքում մահացածներ
Ստալինյան մրցանակի դափնեկիրներ
20-րդ դարի դերասաններ
Նովոդևիչյան գերեզմանատանը թաղվածներ
Ռուս ռեժիսորներ
Ռուս հրապարակախոսներ
ՌԽՖՍՀ Կոնստանտին Ստանիսլավսկու անվան պետական մրցանակի դափնեկիրներ